stanford-oval/wikipedia huggingface dataset:
Mikko Virtanen (jääkiekkoilija, 1994)

| Mikko Virtanen> Henkilötiedot |
| --- | --- |
Syntynyt: 7. maaliskuuta 1994 (ikä 30) Kouvola, Suomi
Kansalaisuus:   Suomi
Jääkiekkoilija
Lempinimi:  Virtsi
Pelipaikka:  keskushyökkääjä
Maila:  oikea
Pituus:  184 cm
Paino:  78 kg
Seura
Seura:  Odense Bulldogs
Sarja:  Metal Ligaen
Pelaajaura
Pääsarjaura:  2016–
Aik. seurat:  KooKoo (Mestis/SML) Peliitat (Mestis) KalPa (SML) Kiekko-Espoo (Mestis)
Mikko Virtanen (s. 7. maaliskuuta 1994 Kouvola) on suomalainen jääkiekkoilija, joka pelaa Tanskan Metal Ligaenin Odense Bulldogsissa. Hän on pelipaikaltaan keskushyökkääjä, mutta Virtanen osaa pelata myös laidassa. Hän laukoo oikealta.
Ura > Seuraura

Virtanen on KooKoon kasvatti. Hän debytoi seuran miesten joukkueessa Mestiksessä jo 16-vuotiaana kaudella 2010–2011, jolloin Virtanen pelasi kolme ottelua ilman tehopisteitä. Huhtikuussa 2011 hän teki vuoden mittaisen jatkosopimuksen KooKoon kanssa. Kaudella 2011–2012 Virtanen pelasi neljä Mestis-ottelua ilman tehopisteitä. Hän pelasi miesten pelejä myös Suomi-sarjajoukkue KooKoo-65:ssä yhden runkosarja- että karsintasarjaottelun verran. Virtanen pelasi suurimman osan kaudestaan KooKoon A-nuorissa, joiden paras maalintekijä ja toiseksi paras pistemies hän oli tehoilla 16+17=33. Virtanen teki yhden ottelun visiitin myös Tampereen Ilveksen A-nuorten SM-liigajoukkueeseen tehden siellä kaksi maalia. Kesäkuussa 2012 hän teki taas vuoden mittaisen jatkosopimuksen KooKoon kanssa.
Kaudella 2012–2013 Virtanen pelasi KooKoossa 17 runkosarjaottelua tehden kolme syöttöpistettä. Lokakuussa 2012 seura lainasi hänet joulutaukoon asti Helsingin IFK:n A-nuorten SM-liigajoukkueeseen, jossa Virtanen pelasi 15 ottelua. Kaudesta 2013–2014 hän pelasi jo valtaosan Mestiksessä tehden 31 runkosarjaottelussa tehot 4+7=11 ja 14 playoff-ottelussa yhden maalin. Virtanen voitti kauden päätteeksi Mestiksen mestaruuden. Hän kävi kauden aikana taas myös lainalla HIFK:n A-nuorissa pelaten siellä kuusi ottelua. Kaudella 2014–2015 Virtanen teki Mestiksen runkosarjassa 21 tehopistettä. Hän voitti kauden päätteeksi Mestis-hopeaa ja palkittiin sarjan herrasmiespelaajana Waltteri Immonen -palkinnolla.
Virtanen teki kaudeksi 2015–2016 kaksivuotisen jatkosopimuksen SM-liigaan nostetun KooKoon kanssa. Syyskuussa 2015 seura lainasi hänet varusmiespalveluksen vuoksi alustavasti joulutaukoon asti kestäneellä sopimuksella Mestis-joukkue Heinolan Peliittoihin. Virtanen teki KooKoossa SM-liigadebyyttinsä 8. tammikuuta 2016 vieraissa JYPiä vastaan. Hänet merkittiin heti joukkueen ykkösketjun oikeaan laitaan Josh Greenin ja Matt Watkinsin viereen. Virtanen sai ottelussa jääaikaa 14.11 minuuttia. Hän sai myös yhden kahden minuutin jäähyn kampituksesta. Liigauransa avausmaalin Virtanen teki viidennessä ottelussaan 16. tammikuuta 2016 vieraissa Hämeenlinnan Pallokerhoa vastaan. Hän pelasi kauden aikana SM-liigassa 17 runkosarjaottelua tehopistein 4+3=7.
Varsinaisella SM-liigan tulokaskaudellaan 2016–2017 Virtanen teki 49 runkosarjaottelussa tehot 5+9=14. Hänen kauttaan lyhensi muutamia otteluita myös tammikuussa 2017 tullut loukkaantuminen. Huhtikuussa 2017 Virtanen teki vuoden mittaisen jatkosopimuksen KooKoon kanssa. Lähes tasan vuotta myöhemmin hänen sopimustaan jatkettiin jälleen vuodella. Kaudeksi 2018–2019 Virtanen nimettiin joukkueen varakapteeniksi.
Kaudeksi 2019–2020 Virtanen siirtyi 1+1-vuotisella sopimuksella Kalevan Palloon. Helmikuussa 2021 hän siirtyi loppukauden 2020–2021 kattavalla sopimuksella Mestis-joukkue Kiekko-Espooseen oltuaan alkukauden ilman sopimusta.
Virtanen siirtyi kaudeksi 2021–2022 vuoden mittaisella sopimuksella Tanskan Metal Ligaenin Odense Bulldogsiin.
Ura > Maajoukkueura

| Mitalit> Maa:   Suomi.Miesten jääkiekko.Euroopan nuorten olympiafestivaalit  | Mitalit> Maa:   Suomi.Miesten jääkiekko.Euroopan nuorten olympiafestivaalit  | Mitalit> Maa:   Suomi.Miesten jääkiekko.Euroopan nuorten olympiafestivaalit  | Maa:   Suomi> Miesten jääkiekko. |
| --- | --- | --- | --- |
|  Hopeaa | Liberec 2011 | jääkiekko |  |
Virtanen edusti Suomen alle 17-vuotiaiden maajoukkuetta Euroopan nuorten olympiafestivaaleilla sekä World U-17 Hockey Challengessa vuonna 2011, joista ensimmäisenä mainittu turnaus päättyi hopeaan. Yhteensä hän on pelannut 13 nuorten ja 12 poikien maaottelua.
Muuta

Virtanen harrastaa kesäisin tennistä.
Saavutukset ja palkinnot

Mestiksen mestaruus (2013–2014)
Mestis-hopeaa (2014–2015)
Mestiksen herrasmiespelaaja (Waltteri Immonen -palkinto) (2015)
Naoufal Benazzouz

| Naoufal Benazzouz> Henkilötiedot |
| --- | --- |
Syntynyt: 25. toukokuuta 1979 (ikä 45) Al Hoceima, Marokko
Kansalaisuus:   Marokko  Ranska
Potkunyrkkeilijä
Lempinimi:  Iron Leg
Pituus:  196 cm
Paino:  111 kg
Seura(t):  Achbal Rif Club Siam Golden Glory
Tilastot
Ottelut:  36
Voitot:  30
– tyrmäyksellä:  26
Tappiot:  6
Naoufal Benazzouz (s. 25. toukokuuta 1979 Al Hoceima, Marokko) on marokkolais-ranskalainen raskaansarjan potkunyrkkeilijä. Hän on voittanut muun muassa neljäkertaa Marokon potkunyrkkeilyn mestaruuden, sekä kerran Euroopan-mestaruuden vuonna 2002.
Saavutukset

2006 K-1 World GP:n kolmas
2005 K-1 World GP:n finalisti
2002 Euroopan-mestaruus
1999 Amatöörien potkunyrkkeilyn maailmanmestaruus
2001–2004 Marokon potkunyrkkeilyn mestari
Nil Solans

Solans vuonna 2022.
Nil Solans (s. 14. huhtikuuta 1992) on espanjalainen ralliautoilija. Hän voitti JWRC- ja WRC3-sarjojen mestaruudet vuonna 2017 sekä Espanjan sorarallisarjan mestaruuden vuonna 2020.
Solans kilpailee rallin EM-sarjassa kartanlukijanaan Marc Martí.
Hänen veljensä Jan Solans voitti JWRC-mestaruuden vuonna 2019.
Neulatyynyvääristymä

Neulatyynyvääristymä
Neulatyynyvääristymällä tarkoitetaan teleobjektiivilla otetuissa kuvissa reuna-alueilla esiintyvää virhettä, jossa kuvan reuna-alueilla olevat suorat viivat eivät olekaan suoria, vaan kääntyvät ulospäin.
Nila

Puun rakenne: 1. sydänpuu, 2. vuosirengas, 3. puuaines, 4. jälsi, 5. nila, ja 6. kaarna.
Nila eli floeemi (engl. phloem) on putkilokasveissa oleva johtosolukon osa, joka kuljettaa orgaanisia aineita, erityisesti yhteyttämistuotteita lehdistä muualle kasviin. Nila on paljassiemenisillä yksinkertainen siiviläsolujen ketju. Koppisiemenisillä nila on monimutkaisempi ja koostuu siiviläputkista, nilatylppysoluista, seurasoluista ja niini- eli nilasyistä. Nila ympäröi puuosaa yhtenäisenä kerroksena.
Nilan johtosolutyyppejä ovat siiviläsolut ja siiviläputket, jotka kuljettavat muun muassa yhteyttäistuotteita. Siiviläsolut ovat pitkiä, umpimaisia ja suippuja soluja, joiden seinissä on niin sanottuja siiviläalueita. Näitä reiällisiä alueita on tasaisesti koko solun pituudella. Niissä on paljon huokosaukkoja, joidenka lävistävän endoplasmakalvoston kautta siiviläsolut ovat yhteydessä viereisiin soluihin. Siiviläsoluja kehittyneempi järjestelmä on siiviläputki, jossa on siiviläputkisoluja. Niiden päässä on siivilälevyjä, joiden avulla putkisolut liittyvät siiviläputkeksi. Siiviläputkisolujen siiviläalueet ovat pienempiä ja niiden huokosaukot ovat pienempiä kuin siiviläsolujen vastaavat.
Nilasolukossa on usein myös niin sanottuja nilatylppysoluja, joihin yleensä varastoidaan ergastisia aineita, kuten tärkkelystä, tanniinia ja mineraalikiteitä. Tylppysolut voivat erikoistua siiviläputkien päiden lähellä siirtäjäsoluiksi. Nilaa tukevia rakenteita ovat nilasyyt.
Nilan keskeisin tehtävä on sokerien kuljettaminen. Sokerin osuus kaikista kuljetettavista aineista on 80–90 prosenttia. Nilassa kulkee myös jonkin verran epäorgaanisia ravinteita, sokerialkoholeja, hormoneita ja aminohappoja.
Männyn nilasta on tehty pettujauhoa.
Neulatyynyteoria

Neulatyynyteoria on aristoteelisen eli immanentin realismin muoto, jonka mukaan substanssi kannattelee ominaisuuksiaan eli ominaisuudet ovat kuin neulatyynyyn (substanssiin) pistettyjä neuloja.
Muoti-Hovi

| Muoti-Hovi Oy |
| --- | --- |
Yritysmuoto:  osakeyhtiö, perheyritys
Perustettu:  1958
Lakkautettu:  Toiminta loppuu syksyllä 2023
Toimitusjohtaja:  Pekka Aaltonen
Kotipaikka:  Riihimäki
Toimiala:  Vaatetusala
Kotisivu:  www.muoti-hovi.fi
Infobox OKVirheellinen NIMI-arvo: 
Muoti-Hovi Oy on ollut riihimäkeläinen vaatetusalan perheyritys, joka on lopettamassa toimintaansa syksyllä 2023. Yrityksen perustivat vuonna 1958 Eeva ja Usko Aaltonen. Heidän poikansa Pekka Aaltonen ja Ossi Aaltonen jatkoivat toimintaa.
Historia

Aluksi valikoimaan kuului myös miesten vaatteita, mutta sittemmin valikoimaan tuli kuulumaan vain naisten vaatteita. Muoti-Hovin myymälä oli Riihimäellä Hämeenkadulla ja Hyvinkäällä Kauppalankadulla, Riihimäen myymälä lopetti toimintansa vuonna 1999.
Muoti-Hovilla oli oma vaatemallisto, jota tuotettiin teollisesti suurimmillaan 50 ompelijan voimin 1980-luvulla. Tuotantopaikkana toimi Riihimäen kaupungin ensimmäinen pienteollisuushalli Juppalan kaupunginosassa Pakkaspolulla, hallin yritys lunasti itselleen laajentaen sitä useita kertoja. Tuotanto siirtyi kustannusten takia kuitenkin Viroon, mutta vaatteiden suunnittelu ja kaavoitus tehtiin koko ajan Riihimäellä. Tuotemerkkeinä ovat olleet Carolin ja Idees.
Tyhjennysmyynti

Muoti-Hovi Oy:n tehtaan tyhjennysmyynti tapahtuu syyskuun ja lokakuun vaihteessa 2023. Tehdaskiinteistö on jo myyty.
Natalija Siptšenko

| Mitalit | Mitalit | Mitalit |  |
| --- | --- | --- | --- |
|   Natalija Siptšenko EM-kilpailuissa 1966  |   Natalija Siptšenko EM-kilpailuissa 1966  |   Natalija Siptšenko EM-kilpailuissa 1966  |  |
Maa:   Neuvostoliitto
Naisten uinti
| EM-kilpailut  | EM-kilpailut  | EM-kilpailut  |  |
|  Kultaa | Utrecht 1966 | 4 × 100 m vapaauintiviesti |  |
Natalija Viktorovna Siptšenko (ven. Наталия Викторовна Сипченко, s. 1947 Pietari) on venäläinen Neuvostoliittoa edustanut uimari. Hän kuului Neuvostoliiton Euroopan-mestaruuden voittaneeseen joukkueeseen 4 × 100 metrin vapaauintiviestissä Utrechtin EM-kilpailuissa 1966.
Nesgrenda

| Nesgrenda |
| --- | --- |
 Nesgrenda
 Koordinaatit: 58°37′37″N, 8°51′25″E 
Valtio:  Norja
Lääni:  Agder
Kunta:  Tvedestrand
Pinta-ala:  
 – Maa:  0,29 km²
Väkiluku (2023):  275
 – Väestötiheys:  948,3 as./km²
Infobox OKVirheellinen NIMI-arvo: 
Nesgrenda on taajama Tvedestrandin kunnassa Agderin läänissä Norjassa. Taajaman pinta-ala on 0,29 neliökilometriä ja asukasluku 275 vuonna 2023.
Aiheesta muualla

Kuvia tai muita tiedostoja aiheesta Nesgrenda Wikimedia Commonsissa
Natalija Šahovskaja

Natalija Šahovskaja (ven. Ната́лия Шаховска́я; 27. syyskuuta 1935 Moskova – 20. toukokuuta 2017 Moskova) oli venäläinen sellisti.
Šahovskaja opiskeli Gnesin-musiikkiakatemiassa ja sitten Semjon Kozolupovin sekä Mstislav Rostropovitšin johdolla Moskovan konservatoriossa. Vuonna 1962 hän voitti kansainvälisessä Tšaikovski-kilpailussa sellonsoiton sarjassa ensipalkinnon ja kultamitalin. Tämä käynnisti Šahovskajan aktiivisen uran resitalistina, orkesterien solistina ja levyttäjänä. Häntä varten sävelsi muiden muassa Sofija Gubaidulina. Hän piti kantaesityksiä myös monien muiden aikansa venäläisten säveltäjien teoksista. Šahovskaja sai Neuvostoliiton kansantaiteilijan arvonimen.
Šahovskaja johti Moskovan konservatorion sellon- ja kontrabassonsoiton laitosta vuosina 1974/5–1995. Hän opetti myös Madridin Escuela Superior de Música Reina Sofíassa ja piti kansainvälisesti mestarikursseja. Hän istui kilpailujen tuomaristoissa Venäjällä, Tšekissä, Saksassa, Ranskassa ja Etelä-Afrikassa. Monet Šahovskajan opiskelijoista saavuttivat kansainvälistä kilpailumenestystä. Hänen johdollaan opiskeli esimerkiksi Truls Mørk.
Natalija Synyšyn

| Mitalit | Mitalit | Mitalit |  |
| --- | --- | --- | --- |
|  Natalija Synyšyn |  Natalija Synyšyn |  Natalija Synyšyn |  |
Maa:   Ukraina
Naispaini
| MM-kilpailut  | MM-kilpailut  | MM-kilpailut  |  |
|  Pronssia | Guangzhou 2006 | 59 kg |  |
|  Pronssia | Baku 2007 | 59 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Vilna 2009 | 55 kg |  |
|  Kultaa | Belgrad 2012 | 55 kg |  |
|  Hopeaa | Sofia 2007 | 55 kg |  |
|  Pronssia | Tampere 2008 | 59 kg |  |
Maa:   Azerbaidžan
| Euroopan kisat  | Euroopan kisat  | Euroopan kisat  |  |
|  Pronssia | Baku 2015 | 55 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Riika 2016 | 58 kg |  |
Natalija Ihorivna Synyšyn (s. 3. heinäkuuta 1985 Sosnivtsi, Ukrainan SNT) on ukrainalaissyntyinen naispainija, joka on vuodesta 2014 edustanut Azerbaidžania. Hän on kolminkertainen Euroopan mestari ja kaksinkertainen MM-mitalisti.
55, 58 ja 59 kilogramman painoluokissa paininut Synyšyn on voittanut kahdesti MM-pronssia. EM-kilpailuista hän on voittanut kultaa Vilnasta 2009, Belgradista 2012 ja Riiasta 2016, yhden hopean ja yhden pronssin. Euroopan kisoissa 2015 hän sai pronssia. Pekingin kesäolympialaisissa 2008 hän oli 12:s sarjassa 55 kg.
Nesin kirkko (Gran)

| Nesin kirkko Nes kirke |
| --- | --- |
 Kirkko vuonna 2007.
Sijainti:  Gran, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1730
Materiaali:  puu
Istumapaikkoja:  280
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Nesin kirkko (norj. Nes kirke) on Granin kunnassa Norjassa sijaitseva puinen pitkäkirkko vuodelta 1730.
Aiheesta muualla

Kuvia tai muita tiedostoja aiheesta Nesin kirkko (Gran) Wikimedia Commonsissa
Liam Cosgrave

Liam Cosgrave, (13. huhtikuuta 1920 Dublin – 4. lokakuuta 2017 Dublin) iirinkieliseltä nimeltään Liam Mac Cosgair, oli irlantilainen poliitikko, joka toimi mm. taoiseachina 1973–1977. Cosgrave edusti Fine Gael -puoluetta.
Hänen isänsä oli pääministerinä 1920-luvulla toiminut William Thomas Cosgrave.
Nakayoshi

| Nakayoshi |
| --- | --- |

Lehtityyppi:  aikakauslehti
Aihealue:  manga (shōjo)
Julkaisija:  Kōdansha
Levikki:  1 800 000 (1995) 100 000 (2016)
Perustettu:  1954
Kotimaa:  Japani
Sivukoko:  B5
Ilmestymistiheys:  kuukausittainen
Kieli:  japani
Aiheesta muualla
Kotisivu
Nakayoshi (jap. なかよし, "ystävykset") on vuonna 1954 perustettu japanilainen aikakauslehti, joka julkaisee pääasiassa shōjo-mangaa. Lehden kussakin numerossa on keskimäärin 448 sivua. Lehti saa tulonsa lähes täysin myynnistä, eikä sen numeroissa ole kuin hyvin vähän mainoksia.
Alun perin Nakayoshissa julkaistiin myös jatkokertomuksia, artikkeleja ja taidetta, mutta se muutettiin sittemmin pelkästään mangaa sisältäväksi.
Vuonna 1990 Nakayoshin päätoimittajaksi tuli 34-vuotias Yoshio Irie, joka pyrki muuttamaan lehden imagoa perinteisten romanttisten ”poika tapaa tytön” -tarinoiden sijasta fantasian suuntaan ja samalla ohittamaan kilpailevan Ribon-lehden myyntiluvut. Joulukuussa 1991 lehdessä alkoi ilmestyä Naoko Takeuchin piirtämä Bishōjo Senshi Sailor Moon, jossa oli vaikutteita erityisesti perinteisesti pojille suunnatusta Super Sentai -sarjakokonaisuudesta ja joka vetosi niin lapsiin kuin vanhempaan otaku-kohderyhmäänkin. Sarjasta tuli suosittu, ja siihen perustuva animesarja alkoi ilmestyä maaliskuussa 1992. Sarja päättyi Nakayoshissa vuonna 1995 ja televisiossa maaliskuussa 1997.
Nakayoshin myyntiluvut kasvoivat Sailor Moonin suosion ja Irien aggressiivisen markkinointikampanjan myötä, ja vuoteen 1995 mennessä se oli saavuttanut jo lähes kahden miljoonan kuukausittaisen lehden levikin. Levikki on sittemmin laskenut merkittävästi – vuonna 2008 se oli noin 300 000 ja vuonna 2016 noin 100 000 lehteä kuukaudessa.
Nakayoshissa ilmestyneitä mangasarjoja

Osamu Tezuka: Ribon no Kishi
Yumiko Igarashi: Candy Candy
CLAMP: Mahō Kishi Rayearth
Ninni Russo

Paganelli ja Russo vuonna 1972 Fiat 124 Spiderilla.
Domenico "Ninni" Russo (s. 30. marraskuuta 1939, Forli) on italialainen moottoriurheiluvaikuttaja. Hän aloitti kartanlukijana ystävälleen Alcide Paganellille 1960-luvulla ja 1970-luvulla he voittivat Italian kansallisen mestaruuden Fiatilla. Hän kilpaili myös Maurizio Verinin kanssa. Kahdeksan vuoden jälkeen hän lopetti kilpailemisen ja sai tehtävän Fiatilta PR-toiminnassa. Cesare Fiorio antoi hänelle tehtävän tallin johdossa ensin Fiatilla ja myöhemmin Lancialla, jossa hän oli vuoteen 1992 saakka kunnes Lancia vetäytyi rallista. Lancian jälkeen Russo siirtyi Alfa Romeon rata-autoiluun, jossa hän oli vuoteen 1998 saakka. Vuonna 2001 Russo lähti Fiatilta ja liittyi David Richardsin International Sportsworld Communicatorsille (ISC).
Nino

Nino voi tarkoittaa seuraavia henkilöitä tai asioita:
Pyhä Nino, kristinuskon Georgiaan 300-luvulla tuonut lähetyssaarnaaja
Nino, oik. Juan Francisco Martínez Modesto (s. 1980), espanjalainen jalkapalloilija
El Niño, sääilmiö
Nino, etunimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nino”, voi hakea sivunnimihaulla, laajalla sivunnimihaulla tai tekstihaulla.
Nesin kirkko (Nes)

| Nesin kirkko Nes kirke |
| --- | --- |

Sijainti:  Nes, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  1860
Suunnittelija:  P. H. Holtermann
Materiaali:  tiili
Istumapaikkoja:  450
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Nesin kirkko (norj. Nes kirke) on Nesin kunnassa Akershusin läänissä Norjassa sijaitseva tiilinen pitkäkirkko vuodelta 1860.
Aiheesta muualla

Kuvia tai muita tiedostoja aiheesta Nesin kirkko (Nes) Wikimedia Commonsissa
Naoshi Nakamura

| Henkilötiedot |
| --- | --- | --- |
Koko nimi: Naoshi Nakamura
Syntymäaika: 27. tammikuuta 1979 (ikä 45)
Syntymäpaikka: Chiba, Japani
Kansalaisuus:  Japani
Pelipaikka: Keskikenttäpelaaja
Pituus: 176 cm
Seurat
| Vuodet | Seura | O (M) |
| 2001–2014 | Nagoya Grampus | 342 (30) |
Maajoukkue
| 2006 | Japani | 1 (0) |
 Seurajoukkueuran tilastot kattavat vain kansalliset sarjat.
Naoshi Nakamura (jap. 中村 直志, Nakamura Naoshi; s. 27. tammikuuta 1979 Chiba) on japanilainen entinen jalkapalloilija.
Jalkapallomaajoukkue

Nakamura debytoi Japanin maajoukkueessa elokuussa 2006.
Aiheesta muualla

National Football Teams
Muumiotauti

Muumiotaudin saastuttama omena
Muumiotauti on omenapuita vaivaavan Monilia fructigena -sienen aiheuttama sairaus. Taudin ensioireita ovat omeniin ilmestyvät pienet ruskeat kuoliolaikut, jotka laajenevat nopeasti. Laikun keskelle muodostuu valkoista pistemäistä kasvustoa, josta itiöt leviävät. Syksyllä saastuneet omenat mustuvat ja tulevat sitkeiksi. Näissä omenissa tauti talvehtii, joten ne on tuhottava taudin leviämisen estämiseksi. Se leviää ilmavirtojen, sadeveden ja hyönteisten mukana.
Tauti voi iskeä kolhiintuneeseen tai omenaruven jo ennestään vioittamaan hedelmään. Ohutkuoriset ja aikaiset lajikkeet ovat herkkiä taudille ja monet paksukuoriset ja myöhäiset lajikkeet kestävät sitä paremmin. Omenien lisäksi sitä voi esiintyä myös luumuissa ja päärynöissä sekä joskus kirsikoissa.
Jos haluaa estää muumiotautia leviämästä, kannattaa niin maahan pudonneet kuin puissakin olevat saastuneet omenat ja lehdet tuhota polttamalla tai hautaamalla maahan. Myös lämpökompostoria tai lehtikompostoria voi käyttää kunhan omena on varmasti muun aineksen alla. Ennalta ehkäisevinä toimenpiteinä voidaan leikata puuta riittävän usein, jotta se pysyy ilmavana, ja pitää maan kosteus tasaisena, jotteivät omenat halkeilisi.
Taudin vaivaamat omenat ovat syötäväksi kelpaamattomia. Monilia laxa -sieni taas aiheuttaa versomuumiotautia, joka tuhoaa kukkivia oksia. Myös Monilinia fructicola -sieni on aiheuttanut Euroopassa hedelmäpuiden muumiotautia.
Aiheesta muualla

MTT, s. 48
Anssi Krannila & Anna Paalo: Omenapuu. s. 82. Multikustannus.
Naarajärvi (täsmennyssivu)

Naarajärvi tarkoittaa seuraavia:
Naarajärvi, Pieksämäen osa
Naarajärvi, järvi Hämeenlinnassa Rengon kylän lähellä Viialan kulmakunnalla
Naarajärvi, järvi Jämsässä
Naarajärvi, järvi Keuruulla
Naarajärvi, järvi Kinnulassa
Naarajärvi, järvi Kuopiossa
Naarajärvi, järvi Lieksassa
Naarajärvi, järvi Pieksämäellä
Naarajärvi, järvi Ylöjärvellä
Naarajärvi, järvi Äänekoskella
Pieni Naarajärvi, järvi Kinnulassa
Pikku Naarajärvi, järvi Orivedellä
Iso Naarajärvi, järvi Orivedellä.
Neulatyyny

Ranteeseen kiinnitettävä neulatyyny.
Sametista ommeltu neulatyyny, jossa hopeavanne.
Neulatyyny on ompelutyössä käytettävä apuväline, pieni kankaasta valmistettu tyyny, jossa voi säilyttää nuppi- tai ompeluneuloja. Neulatyynyn täytteenä käytetään hienoa hiekkaa, vanua tms. Parhaana täytteenä pidetään smirgelijauhetta, joka puhdistaa tyynyyn työnnetyn neulan tahmeudesta tai ruosteesta.
Vaatturi tai ompelija käyttää pukua asiakkaalle sovittaessaan huonomman käden ranteeseen tai käsivarteen kiinnitettyä neulatyynyä, josta hän voi kätevästi poimia nuppineuloja vaatteeseen.
Modernimpi versio neulatyynystä on magneettinen neulatyyny: kestomagneettilevy, jolla neulat voi myös kätevästi poimia lattialta.
Aiheesta muualla

Kuvia tai muita tiedostoja aiheesta Neulatyyny Wikimedia Commonsissa
Neotherapsida

| Neotherapsida |
| --- | --- |
 Tritylodon (Theriodontia)
 Permikausi - Nykyaika (Holoseeni) (Muut kuin nisäkkäät: Permikausi - Liitukausi) 269 - 0 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Lahko::  Terapsidit Therapsida
Kladi::  Neotherapsida  Hopson 1999
Alaryhmät
 †Anomodontia †Anomocephaloidea  †Venyukovioidea  †Dicynodontia  Theriodontia †Gorgonopsia  †Therocephalia  Cynodontia Mammalia 
Infobox OKNimi-testi OK: 
Neotherapsida on terapsidien kladi, johon kuuluvat Anomodontia sekä Theriodontia. Anomodontia on kuollut sukupuuttoon, mutta Theriodontia käsittää myös nisäkkäät esivanhempineen. Anomodontian ja Theriodontian väliset sukulaisuussuhteet eivät kuitenkaan ole vielä kovin hyvin selvillä, joten Neotherapsidan todellinen koostumus voi poiketa nykyisestä käsityksestä.
Luokittelu

Kladi: Synapsida (synapsidit)
Kladi: Sphenacodontia
Lahko: Therapsida (terapsidit)
Kladi: Neotherapsida
Alalahko: Anomodontia
Yläheimo: Anomocephaloidea
Osalahko: Venyukovioidea
Osalahko: Dicynodontia (dikynodontit)
Heimo: Pylaecephalidae
Heimo: Endothiodontidae
Kladi: Therochelonia
Kladi: Theriodontia
Alalahko: Gorgonopsia
Heimo: Gorgonopsidae
Alalahko: Therocephalia
Heimo: Lycosuchidae
Kladi: Scylacosauria
Heimo: Scylacosauridae
Kladi: Eutherocephalia
Heimo: Akidnognathidae
Yläheimo: Baurioidea
Alalahko: Cynodontia (kynodontit)
Kladi: Cynognathia
Kladi: Probainognathia
Heimo: Tritheledontidae  (Ictidosauria)
Heimo: Tritylodontidae
Luokka: Mammalia (nisäkkäät)
Luokittelu > Fylogenia

Rubidge & Sidor (2001):
Mortal Way of Live

| Mortal Way of Live Sodom |
| --- | --- | --- |

Livealbumin tiedot
 Julkaistu: 1988
 Tuottaja(t): Harris Jones
 Tyylilaji: thrash metal
 Kesto: 72.06
 Levy-yhtiö: Steamhammer
Sodomin muut julkaisut
| Persecution Mania 1987 | Mortal Way of Live 1988 | Agent Orange 1989 |
Mortal Way of Live on saksalaisen thrash metal -yhtye Sodomin ensimmäinen live-albumi, joka julkaistiin vuonna 1988.
Kappaleluettelo

Persecution Mania – 4.45
Outbreak of Evil – 3.46
Conqueror – 3.00
Iron Fist – 2.56 (Motörhead -cover)
Obsessed by Cruelty – 8.54
Nuclear Winter – 5.54
Electrocution – 3.06
Blasphemer – 6.00
Enchanted Land – 4.15
Sodomy & Lust – 5.02
Christ Passion – 6.24
Bombenhagel – 6.40
My Atonement – 5.57
Conjuration – 5.26 (Ei alkuperäisellä vinyylijulkaisulla)
Kokoonpano

Tom Angelripper – laulu ja basso
Frank Blackfire – kitara
Chris Witchhunter – rummut